Document ID: 32009R0181

UREDBA KOMISIJE (ES) št. 181/2009
z dne 6. marca 2009
o začasni prekinitvi intervencijskega odkupovanja masla po fiksni ceni do 31. avgusta 2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
ob upoštevanju Uredbe Komisije (ES) št. 105/2008 z dne 5. februarja 2008 o določitvi podrobnih pravil za uporabo Uredbe Sveta (ES) št. 1255/1999 glede intervencije na trgu masla (2), in zlasti člena 12(2) Uredbe,
ob upoštevanju naslednjega:
(1)
Na podlagi sporočil, ki so jih predložile države članice z dne 5. marca 2009 v skladu s členom 12(1) Uredbe (ES) št. 105/2008, je skupna količina masla, ponujena za intervencijo po fiksni ceni od 1. marca 2009, presegla omejitev 30 000 ton, določeno v členu 13 Uredbe (ES) št. 1234/2007. Zato je treba intervencijsko odkupovanje masla po fiksni ceni začasno prekiniti do 31. avgusta 2009 za količine, ki so jih prejeli pristojni organi držav članic 4. marca 2009; ponudbe, ki jih prejmejo pristojni organi držav članic 5. marca 2009 in pozneje, je treba zavrniti.
(2)
V skladu s členom 3(5) Uredbe (ES) št. 105/2008 mora biti maslo, ponujeno za intervencijo, pakirano in dobavljeno v blokih z najmanj 25 kilogrami neto teže. Zato morajo biti količine masla, ki so bile pomnožene z enotnim odstotkom, zaokrožene na najbližji večkratnik 25 kg.
(3)
Intervencijske agencije morajo obvestiti prodajalce takoj po objavi enotnega odstotka in začasne prekinitve odkupovanja po fiksni ceni. Ta uredba mora začeti veljati na dan objave v Uradnem listu Evropske unije -
SPREJELA NASLEDNJO UREDBO:
Člen 1
Intervencijsko odkupovanje masla po fiksni ceni je začasno prekinjeno do 31. avgusta 2009.
Skupna količina masla, ponujenega za intervencijo, ki ga je vsak prodajalec sporočil pristojnim organom držav članic v skladu s členom 12(1) Uredbe (ES) št. 105/2008 dne 4. marca 2009 se sprejme, pomnoži z enotnim odstotkom 65,0821 % in zaokroži na najbližji večkratnik 25 kg.
Ponudbe, ki jih pristojni organi držav članic prejmejo 5. marca 2009 ali pozneje, tj. do 31. avgusta 2009, se zavrnejo.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. marca 2009

Labels: 2
3
17
18